DELTA เลิกบ.ย่อย “เดลต้า พีบีเอฯ” หลังหยุดดำเนินกิจการ
DELTA เลิกบ.ย่อย "เดลต้า พีบีเอ เอ็นจิเนียริ่ง โซลูชั่นส์" หลังหยุดดำเนินกิจการ
31 มี.ค. 2564

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า มติที่ประชุมคณะกรรมการบริษัทครั้งที่ 2/2564 ประชุมเมื่อวันที่ 31 มีนาคม 2564 เรื่องการเลิกกิจการของบริษัทร่วมทุนในประเทศไทยโดยมีมติให้เลิกกิจการของบริษัทร่วมทุน บริษัท เดลต้า พีบีเอ เอ็นจิเนียริ่ง โซลูชั่นส์ จำกัด ซึ่งเป็นบริษัทร่วมทุนที่บริษัทฯถือหุ้นสัดส่วนร้อยละ 51 ผ่าน Delta Energy Systems (Singapore) Pte. Ltd. ซึ่งเป็นบริษัทย่อยที่บริษัทฯถือหุ้นทั้งหมด
ทั้งนี้ เพื่อลดค่าใช้จ่ายในการบริหารจัดการเนื่องจากปัจจุบันบริษัทร่วมดังกล่าวไม่ได้ประกอบกิจการทางการค้าแล้ว และการเลิกกิจการของบริษัทร่วมทุนในครั้งนี้ไม่ส่งผลกระทบต่อการดำเนินงานของบริษัทฯ แต่ประการใด โดยคาดว่าจะใช้เวลาดำเนินการจดทะเบียนเลิกบริษัท และชำระบัญชีบริษัทร่วมทุนดังกล่าวแล้วเสร็จ ภายในเดือนกรกฎาคม 2564